Source: https://ispis.sk/judikatura/KSKE/8Sd24/2012
Timestamp: 2020-04-02 09:43:51+00:00

Document:
KSKE 8 Sd 24/2012 - iSpis
iSpis Judikatúra – KSKE 8 Sd 24/2012
KS v Košiciach, dátum 22.04.2012, sp.zn. KSKE 8 Sd 24/2012
§ 250p OSP § 250m ods. 2 OSP § 250l ods. 1 OSP
Súd: Krajský súd Košice Spisová značka: 8Sd/24/2012 Identifikačné číslo súdneho spisu: 7012200295 Dátum vydania rozhodnutia: 23. 04. 2012 Meno a priezvisko sudcu, VSÚ: JUDr. Lucia Novysedláková ECLI: ECLI:SK:KSKE:2012:7012200295.1
Uznesenie Krajský súd v Košiciach v právnej veci navrhovateľa: U. Z., R.. XX.XX.XXXX, D. Q. XX, XXX XX R. I., proti odporkyni: Sociálna poisťovňa, ústredie Bratislava, B.. XX. O. Č.. X, XXX XX D., o preskúmanie rozhodnutia č. XXX XXX XXXX zo dňa 08.12.2011, takto
Navrhovateľ sa podaným opravným prostriedkom, doručeným Sociálnej poisťovni- ústredie dňa 07.03.2012 (odoslaným na poštovú prepravu dňa 06.03.2012) , domáhal preskúmania napadnutého rozhodnutia odporkyne č. XXX XXX XXXX zo dňa 08.12.2011 a prehodnotenia výšky priznaného starobného dôchodku zo strany odporkyne.
Podľa bodu 1.1. písm. b) Poštových podmienok Slovenskej pošty, a. s. (List- Vnútroštátny styk- platnosť od 01.01.2012) , vydaných na základe zákona č. 324/2011 Z. z. o poštových službách a o zmene a doplnení niektorých zákonov, lehota prepravy pre úradné zásielky je D+2 (t.j. dodanie najneskôr druhý pracovný deň po dni podania) .
Navrhovateľ predmetné rozhodnutie, proti ktorému smeroval jeho opravný prostriedok, prevzal v dňoch 19.01.2012 až 23.01.2012 a 30 dňová lehota na podanie opravného prostriedku proti rozhodnutiu odporkyne teda s ohľadom na uvedené začala plynúť najneskôr dňa 23.01.2012. Posledný možný deň lehoty na podanie odvolania pripadol na 22.02.2012.
Navrhovateľ opravný prostriedok odoslal na poštovú prepravu dňa 06.03.2012 a teda opravný prostriedok podal oneskorene po uplynutí lehoty stanovenej na podanie návrhu na preskúmanie rozhodnutia. S ohľadom na vyššie zmienené Poštové podmienky Slovenskej pošty, a. s. sa totiž napadnuté rozhodnutie odporkyne považovalo za doručené v dňoch 19.01.2012 až 23.01.2012. Posledný deň na odoslanie opravného prostriedku pripadol na 22.02.2012.
V konaní bol teda opravný prostriedok navrhovateľa podaný zjavne oneskorene a z tohto dôvodu ho súd v mysle ustanovenia § 250p O.s.p. uznesením odmietol.

References: § 250
 § 250
 § 250
 súd 
 súd 
 súd 
 § 250